b'\n_START_ARTICLE_\nDreadnought (sarjakuvahahmo)\n_START_SECTION_\nHistoria\n_START_PARAGRAPH_\nDreadnought on HYDRAn luoma robotti, jota j\xc3\xa4rjest\xc3\xb6 on k\xc3\xa4ytt\xc3\xa4nyt useissa eri iskuissaan ymp\xc3\xa4ri maailmaa. Ensimm\xc3\xa4isen kerran Dreadnought osallistui taisteluun HYDRAn iskiess\xc3\xa4 YPKVV:n Helialusta vastaan. Samalla HYDRA yritti surmata YPKVV:n johtajan Nick Furyn t\xc3\xa4ss\xc3\xa4 kuitenkaan onnistumatta. My\xc3\xb6hemmin HYDRA myi Dreadnoughtin piirustukset rikollisryhm\xc3\xa4 Maggialle, joka rakensi robotista uuden version ja iski sen avulla Lontoossa._NEWLINE_My\xc3\xb6hemmin Dreadnought on toiminut Uusien Suostuttelijoiden kanssa H\xc3\xa4m\xc3\xa4h\xc3\xa4kkimiest\xc3\xa4 ja Veriruusua vastaan. Veriruusu kuitenkin sai robotit k\xc3\xa4\xc3\xa4ntym\xc3\xa4\xc3\xa4n toisiaan vastaan. Dreadnoughtin t\xc3\xa4m\xc3\xa4n hetkisest\xc3\xa4 olinpaikasta ei ole t\xc3\xa4ytt\xc3\xa4 varmuutta.\n_START_SECTION_\nVoimat ja varusteet\n_START_PARAGRAPH_\nDreadnought on valmistettu titaanin ja ter\xc3\xa4ksen sekoituksesta. Sen muoto muistuttaa suuresti humanoidia ja robotti kykenee operoimaan t\xc3\xa4ydellisen ihmism\xc3\xa4isest\xc3\xa4. Robotti saa k\xc3\xa4ytt\xc3\xb6voimansa kannettavasta fuusiogeneraattorista ja tuottamansa voiman avulla Dreadnought omaa valtavat fyysiset voimat. Dreadnought nostaa maksimissaan noin 10 tonnia tai ly\xc3\xb6m\xc3\xa4\xc3\xa4n nyrkkins\xc3\xa4 l\xc3\xa4pi kuuden tuuman ter\xc3\xa4ssein\xc3\xa4st\xc3\xa4. Robotin reaktiokyky on noin kaksi kertaa tavallista ihmist\xc3\xa4 suurempi ja se kykenee liikuttamaan k\xc3\xa4si\xc3\xa4\xc3\xa4n noin 50 kertaa ihmist\xc3\xa4 nopeammin. Dreadnought on ohjelmoit taistelemaan l\xc3\xa4hikontaktissa nyrkkeilij\xc3\xa4n tavoin. Dreadnoughtin juoksunopeus on noin 56\xc2\xa0km/h._NEWLINE_Dreadnoughtilla on lukuisia sis\xc3\xa4\xc3\xa4nrakennettuja aseita. Robotin k\xc3\xa4det sis\xc3\xa4lt\xc3\xa4v\xc3\xa4t putket, jotka sy\xc3\xb6ksev\xc3\xa4t hydratsiinin ja nestem\xc3\xa4isen hapen seosta sytytettyn\xc3\xa4 palamaan. Tulisuihkun keskil\xc3\xa4mp\xc3\xb6tila on noin 3300 \xc2\xb0C (riitt\xc3\xa4v\xc3\xa4sti sulattamaan rautaa) ja sen kantama on noin kuusi metri\xc3\xa4. Kummassakin k\xc3\xa4dess\xc3\xa4 on tarpeeksi nestett\xc3\xa4 pit\xc3\xa4m\xc3\xa4\xc3\xa4n yll\xc3\xa4 tulisuihkua 3,2 minuutin ajaksi. Rystyset ovat p\xc3\xa4\xc3\xa4llystetty piikeill\xc3\xa4, jotka voidaan ampua vastustajaa kohden kuin .30 kaliiperin kiv\xc3\xa4\xc3\xa4rinluodit. Jokainen kahdeksasta piikist\xc3\xa4 voidaan ampua yksitellen ja niiden kantama on 365 metr\xc3\xa4._NEWLINE_Dreadnoughtin korvissa sijaitsevat moduulit kykenev\xc3\xa4t generoimaan voimakkaan s\xc3\xa4hk\xc3\xb6latauksen (arviolta 100 000 volttia, tarpeeksi tappamaan ihminen v\xc3\xa4litt\xc3\xb6m\xc3\xa4sti) jonka Dreadnought voi kanavoida kattamaan koko ruumiinsa. Dreadnoughtin p\xc3\xa4\xc3\xa4h\xc3\xa4n silmien taakse on asennettu gammas\xc3\xa4teit\xc3\xa4 ampuvat projektorit, joiden avulla robotti kykenee s\xc3\xa4teilem\xc3\xa4\xc3\xa4n pistem\xc3\xa4ist\xc3\xa4 gammas\xc3\xa4teily\xc3\xa4.  Dreadnoughtin suu on kytketty sen sis\xc3\xa4ll\xc3\xa4 sijaitsevaan s\xc3\xa4ili\xc3\xb6\xc3\xb6n, joka sis\xc3\xa4lt\xc3\xa4\xc3\xa4 j\xc3\xa4\xc3\xa4t\xc3\xa4v\xc3\xa4\xc3\xa4 freonikaasua (-75\xc2\xa0\xc2\xb0C). Kaasua Dreadnought kykenee kanavoimaan vastustajansa p\xc3\xa4\xc3\xa4lle suunsa kautta (maksimiet\xc3\xa4isyys 30 metri\xc3\xa4). Robotilla on riitt\xc3\xa4v\xc3\xa4sti kaasua 15 sekunnin yht\xc3\xa4jaksoiseen puhallukseen._NEWLINE_Kantamansa fuusiogeneraattorin voimalla Dreadnought kykenee toimimaan tehokkaasti 4,5 tuntia ennen kuin sen metalliseos v\xc3\xa4syy ja hienoelektroniikka kokee vakavia h\xc3\xa4iri\xc3\xb6it\xc3\xa4.'